|  |  |
| --- | --- |
|  | **JAVNA VATROGASNA POSTROJBA PULA**  **Dobrilina 16, 52100 Pula Matični broj: 1485547**  **Tel.(052) 535 800, Fax: (052) 215 638 e-mail: jvp-pula@jvp-pula.hr**  **ŽIRO RAČUN: HR9523600001835900006 OIB 48582664867** |

Na temelju članaka 23.i 40. Statuta Javne vatrogasne postrojbe Pula, Pravilnika o unutarnjoj organizaciji i sistematizaciji radnih mjesta u Javnoj vatrogasnoj postrojbi Pula, Kolektivnog ugovora za radnike u Javnoj vatrogasnoj postrojbi Pula, zapovjednik Javne vatrogasne postrojbe Pula, objavljuje

**JAVNI NATJEČAJ**

Za prijam u Javnu vatrogasnu postrojbu Pula, na radno mjesto:

1. **Računovođa – 1 izvršitelj/ica s punim radnim vremenom na neodređeno vrijeme uz obvezni probni rok od 2 mjeseca**

Opći uvjeti za prijam u radni odnos:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam u radni odnos kandidati moraju ispunjavati i slijedeće posebne uvjete:

- najmanje srednja stručna sprema ekonomske ili druge odgovarajuće struke – razina 4.2 HKO-a

- najmanje jedna (1) godina radnog iskustva na odgovarajućim poslovima,

- poznavanje rada na računalu.

Uz vlastoručno potpisanu prijavu na javni natječaj kandidati/kinje su dužni priložiti slijedeću dokumentaciju:

* životopis,
* dokaz o odgovarajućem stupnju obrazovanja (svjedodžba), preslik
* dokaz o državljanstvu (domovnica), preslik
* uvjerenje nadležnog suda da se protiv kandidata/kinje ne vodi kazneni postupak, ne stariji od 3 mjeseca od dana objave javnog natječaja (potvrda o nekažnjavanju) – elektronički zapis
* preslik uvjerenja (elektronički zapis ili potvrda) Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema

ili

* preslik potvrde poslodavca odnosno drugu ispravu (preslik ugovora o radu, rješenja i sl.) iz koje je vidljivo u kojoj struci, na kojim poslovima i u kojem trajanju je ostvareno radno iskustvo,

Isprave se prilažu u neovjerenoj preslici, a prije izbora kandidat/kinja će dokumentaciju predočiti u izvorniku ili ovjerenoj preslici.

Zdravstvena sposobnost utvrditi će se naknadno.

Urednom prijavom smatra se vlastoručno potpisana prijava koja sadrži sve podatke i priloge navedene u ovom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja ne smatra se kandidatom prijavljenim na javni natječaj o čemu joj se dostavlja pisana obavijest.

Natjecati se mogu kandidati oba spola, sukladno članku 13. Zakona o ravnopravnosti spolova („Narodne novine“ broj 82/08 i 69/17).

Kandidat koji ostvaruje pravo prednosti pri zapošljavanju prema posebnim propisima dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima, te o tome priložiti u preslici: rješenje ili potvrdu o priznatom statusu, dokaz o nezaposlenosti izdan u vrijeme trajanja ovog javnog natječaja i dokaz iz kojeg je vidljivo na koji je način prestao radni odnos kod posljednjeg poslodavca, a po potrebi i drugu dokumentaciju propisanu posebnim zakonom.

Za kandidate koji ispunjavaju formalne uvjete iz javnog natječaja, provest će se testiranje radi provjere znanja i sposobnosti putem pisanog testiranja i intervjua. Svaki kandidat bit će evidentiran šifrom koja se sastoji od prvog slova imena i prvog slova prezimena i 5 posljednjih brojeva OIB-a kandidata (npr. Vito Vitić 12345678901-VV78901) te će pod tom šifrom biti pozvan na testiranje.

Ako kandidat ne pristupi testiranju smatra se da je povukao prijavu na javni natječaj o čemu će mu se dostaviti pisana obavijest.

Na web stranici Javne vatrogasne postrojbe Pula [www.jvp-pula,hr](http://www.jvp-pula,hr) naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.

Na istoj web stranici, kao i na oglasnoj ploči Javne vatrogasne postrojbe Pula najmanje pet dana prije održavanja provjere objavit će se vrijeme održavanja prethodne provjere znanja i sposobnosti kandidata te popis šifri kandidata koji imaju pravo pristupiti testiranju.

Prijave s točnom naznakom radnog mjesta na koje se prijava odnosi zajedno s podacima i dokazima o ispunjavanju propisanih uvjeta javnog natječaja podnose se u roku od 8 dana od dana objave natječaja na oglasnoj ploči Hrvatskog zavoda za zapošljavanje, Područna služba Pula na adresu:

**JAVNA VATROGASNA POSTROJBA PULA, PULA, DOBRILINA 16.**

**Prijave se dostavljaju u zatvorenim omotnicama sa naznakom «NATJEČAJ ZA RADNO MJESTO RAČUNOVOĐA-NE OTVARATI».**

Javna vatrogasna postrojba Pula zadržava pravo poništenja natječaja.

Kandidati/kinje će o rezultatima natječaja biti obaviješteni/obaviještene u zakonskom roku.

Obavještavaju se kandidati da se ovim javnim natječajem svi prikupljeni osobni podaci obrađuju u svrhu njegove provedbe, da će osobni podaci biti zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim pozitivnim zakonskim propisima, aktima i odlukama JVP Pula kao Voditelja obrade, a sukladno odredbama Opće Uredbe i ostalih propisa koji se odnose na zaštitu osobnih podataka.

Osobni podaci kandidata obrađuju se temeljem ispunjenja pravnih obveza JVP Pula kao Voditelja obrade uz primjenu organizacijskih i tehničkih mjera zaštite.

Kandidati se mogu prije njegovog podnošenja upoznati sa svim pravima i ostalim obavijestima u svezi s postupanjem s njihovim osobnim podacima, upravljanja privolama i ostalog koja proizlaze iz Opće Uredbe o zaštiti osobnih podataka putem web stranice voditelja obrade – [www.jvp-pula.hr](http://www.jvp-pula.hr)

Svi kandidati podnošenjem zahtjeva daju suglasnost JVP Pula da u njemu navedene osobne podatke koristi u svrhu kontaktiranja (telefon; e mail adresa), da objavljuje na svojoj oglasnoj ploči i web stranici u svrhu informiranja kandidata, te u svrhu upoznavanja javnosti o donesenim odlukama radi izvršenja pravnih obveza Voditelja obrade.

KLASA:112-03/25-01/02

URBROJ:2163-7-4-2

Pula, 27.06.2025.

**ZAPOVJEDNIK**

**Ivica Rojnić, mag.ing.admin.chris.**